
Nar du køber for mindst 300 kr. i SUFOI's webbutik, kvitterer vi med et gratis 
eksemplar af den engelske bog Firestorm. Tilbuddet gælder, så længe lager haves 
af Firestorm. 

Har du læst alle titlerne i serien Fakta & Myter? 

Fakta & Myter består af disse syv titler: 

. Area 51. Print-udgaven er udsolgt. Kan købes som e-bog og lånes på e- 

reolen. 

• Roswell. Endnu få eksemplarer af print-udgaven. Kan købes som e-bog og 
lånes på e-reolen. 

• Aliens. Print-udgaven er udsolgt. Kan købes som e-bog og lånes på e-reolen. 

• Nærkontakt. Endnu få eksemplarer af print-udgaven. Kan også købes som e-bog. 

• UFO-styrt. Endnu få eksemplarer af print-udgaven. Kan også købes som e-bog. 

• Bermuda Trekanten - og andre myter. Endnu få eksemplarer af print-udgaven. Kan også købes 

som e-bog. 

• Project Saucer - Da ufomyten blev skabt. Endnu få eksemplarer af print-udgaven. Kan også 
købes som e-bog. 



UFO-bogen med det hele? 

100 Veats of Government Sectef! 
Onnspifactes and Cover Ops 

Kevin D. Randle: »The UFO 
Dossier: 100 Years of Government 

Secrets, Conspiracies, and Cover- 

Ups «, 413 sider. Visible Ink Press 
2015. Bogen er s/h illustreret, har 
en glimrende litteraturliste og et 
brugbart stikordsregister. 


På forlaget Visible Ink Press har Kevin D. Randle 
udgivet tre titler, hvoraf den seneste er »The UFO 
Dossier: 100 Years of Government Secrets, 
Conspiracies, and Cover-Ups«. 

Det er også klart den bedste af de tre titler, men er 
dog ikke, som titlen ellers antyder, en bog, hvor alt 
om ufomyten er med. 

Af Kim Møller Hansen 

Undertitlen „100 år med regeringshemmeligheder, 
konspirationer og mørklægning" lover langt mere, end Randle 
kan indfri. For at kunne gå 100 år tilbage i ufohistorien 
indleder Randle med Tunguska-hændelsen fra 1908. Der er 
dog ingen grund til at inddrage mystiske fænomener eller 
besøg af rumskibe, når der er rimelige naturvidenskabelige 
forklaringsmodeller på hændelsen. Næste sag er „Battie of Los 
Angeles" fra 1942 - og sådan går det derudad. 

Randle er i sagens natur nødt til at udvælge væsentlige 
hændelser og fixpunkter i ufomytens historie. Det vil altid 
være subjektivt, hvad man udvælger. Da Randles er tilhænger 
af rumskibshypotesen (med en forkærlighed for Roswell- 
sagen) og gerne vil tilgodese sine mange ligesindede i USA, får 
mange af sagernes mere mystiske elementer fyldig omtale, 
ligesom hovedvægten ligger på amerikanske hændelser, men 
dog med udblik til England, Frankrig og Australien. 







Randle nævner i The UFO Dossier: 100 Years of Government Secrets, 
Conspiracies, and Cover-Ups, hvis en af de klassiske ufo-hændelser har en 
fundet sin forklaring, hvilket han i tidligere bøger har været meget 
tilbageholdende med. Han vil også gerne give læseren et billede af, at det 
ikke kun var i „de gode gamle dage", at der blev set ufoer: Bogens sidste 
kapitel er en lang opremsning af ufooplevelser fra det 21. århundrede. 

Randle citerer flittigt andre ufoskribenter, bruger et helt kapitel på den 
franske COMETA-rapport (hvis videnskabelige værdi er ringe) og bringer 
lange uddrag og citater fra Project Blue Books rapporter. Han ynder at 
påpege de mange fejl, som Blue Book-efterforskerne i sin tid gjorde sig 
en læseværdig b >g. skygge j, og de ledetråde og gyldne muligheder for at lave gode analyser de 

ikke forstod at gribe i perioden 1947-1969. 

I dag kan vi alle, med den viden vi i dag har om ufomyten, være bagkloge og pege fingre ad 
fortidens efterforskningsarbejde. Mere frugtbart ville de have været, hvis Randle havde vist læseren, 
hvad man faktisk fandt ud af dengang, og hvad denne viden kan bruges til i dag. Der er i dag en 
tilbøjelighed til at gentage fortidens fejltagelser i stedet for at drage nytte af den viden og de mange 
erfaringer, der trods alt er blevet gjort gennem årene af både myndigheder og privatpersoner. 

Kevin D. Randle kan sin ufohistorie, men hans bøger og blog afslører også, at der i USA stadig er en 
anden tilgang til ufomyten, end hvad vi kender i Europa. Hvor man i USA betragter observatørernes 
vidneudsagn som objektive beskrivelser af et fysisk fænomen - sanserne er at sammenligne med et 
videokamera, der gengiver virkeligheden, som den ser ud - og hvor uidentificerede fænomener 
gerne fortolkes som rumskibe af møtrikker og bolte (nuts-and-bolts), så hælder europæiske 
ufointeresserede mere til sociologiske, psykologiske og kulturelle forklaringer på ufooplevelserne. 
Randle og hans amerikanske kolleger fastholder også, at astronomer, piloter og andre folk i uniform 
er bedre observatører og mere troværdige and alle andre, hvilket selvfølgelig ikke holder og heller 
ikke understøttes af det observationsmateriale, som igennem årene er indsamlet verden over: Selv 
om man har et betroet job eller en videnskabelig uddannelse og derigennem måske har større 
erfaring med at skrive rapporter og lign., bliver ens sanser ikke nødvendigvis bedre til at registrere 
himmelfænomener korrekt. 




To af Kevin D. Randles bøger er tidligere 
anmeldt på ufo.dk: »Alien Mysteries, 
Conspiracies and Cover-Ups« og » The 
Government UFO Files. The Conspiracy of 
Cover-up« . 

(Foto: Kim Møller Hansen) 


Ufomyten på det store lærred 

Bogen Silver Screen Saucers: Sorting Faet from Fantasy in Hollywood's UFO 
Movies skrevet af Robbie Graham har været forannonceret meget længe, og 
udgivelsestidspunktet er blevet rykket igen og igen. Men nu ligger de 337 sider klar 
til læsernes dom. Har den så været værd at vente på? Bestemt! Det er en velskrevet 
bog, der giver viden om, hvordan ufomytens udvikling og film- og tv-produktioner 
gensidigt har påvirket hinanden. 

Af Kim Møller Hansen 








Robbie Graham: 


I 1952 gav hundredvis af indberetninger om ufooplevelser 
travlhed hos efterretningsofficerer på flybaser over hele 
USA. Det blev brugt megen tid på at optage rapporter. 
Dette skabte bekymring hos CIA (Central Intelligence 
Agency). Måske kunne de militære kommandoveje og 
efterretningskilder blive sat ud af spillet, fordi der blev 
brugt for megen tid på at tage sig af befolkningens 
ufooplevelser? Ufoerne så ikke ud til i sig selv at være en 
trussel, men interessen for ufoerne og det voksende antal 
indberetninger kunne udgøre en potentiel trussel for 
nationens sikkerhed. En fjende (fx Sovjetunionen) ville 
således ved at lade agenter sprede rygter om ufoer kunne 
svække USA's forsvarsberedskab og skabe forvirring inden 
et angreb. 

CIA havde gennem sin særlige afdeling for videnskabelige 
efterretninger (OSI, Office of Scientific Intelligence) siden 
1949 nøje fulgt udviklingen på ufoområdet og mente, at 
det var på tide at få analyseret "problemet". OSI's 
vicedirektør H. Marshall Chadwell fik støtte fra 
generalmajor John A. Samford til at nedsætte et 
»Silver Screen videnskabeligt udvalg. Det fik betegnelsen Robertson- 
Saucers: Sorting Faet from Fantasy in panelet efter dets frontfigur H.P. Robertson, som var en 

ooc i , “* 37 sid ® r ' CIA-ansat fysiker og leder af Defense Department's 

W ite row Boo s 015. e yy ea p 0ns System Evaluation Group. De øvrige fire 

57 7 medlemmer af Robertson-panelet blev fysikerne Lloyd 

Berkner, Samuel A. Goudsmit, Luis Alvarez (i 1968 
Nobelprismodtager i fysik) samt astrofysikeren Thornton Page. 

Robertson-panelet var samlet til arbejde i Washington, D.C. i perioden 14.-17. januar 1953. På de 
fire dage brugte de fem videnskabsmænd i alt 12 timer til at evaluere seks års dataindsamling 
repræsenteret ved en række nøje udvalgte uforapporter suppleret af oplæg ved blandt andre 
raketspecialisten Frederick C. Durant, Blue Books astronomiske konsulent J. Allen Hynek, Blue Book- 
leder kaptajn Edward J. Ruppelt samt pensioneret major Dewey J. Fournet, der i en periode var 
tilknyttet projektet og tilhænger af rumskibshypotesen. 

Konklusionen i Robertson-panelets afsluttende rapport var ret klar: De fleste uforapporter har en 
naturlig forklaring, og de resterende rapporter kan alle forklares ved yderligere efterforskning, men 
det vil ikke være umagen værd. 

Robertson-panelet var ganske åbenlyst mest interesseret i sikkerhedsaspektet ved ufoerne, idet det 
fylder mest i konklusionen: 

Da „det massive antal af ubetydelige rapporter" har en tendens til at „overbebyrde 
kommunikationskanalerne med materiale, som er fuldstændig irrelevant i forhold til de 
fjendtligsindede objekter, som kunne dukke op en dag, bør flyvevåbnet nedtone ufoemnet og 
påbegynde en ,nedgørings'-kampagne, som skal mindske offentlighedens interesse for ,flyvende 
tallerkener' ... Denne opdragelse kan udføres af massemedierne såsom tv, spillefilm og oplysende 
artikler ...", og videnskabsfolk, psykologer, amatørastronomer og kendisser „bør bringes på banen 
for at vise, at selv de mest gådefulde observationer er mulige at forklare ... grupper som fx Aerial 
Phenomenona Research Organization ... bør overvåges på grund af deres potentielt store indflydelse 
på den kollektive opfattelse, såfremt der finder masseobservationer sted. Sådanne gruppers 
åbenbare uansvarlighed og udnyttelsen af dem til undergravende formål skal man være opmærksom 

o ^ 

Uddannelses- eller opdragelsesprocessen skulle bl.a. bestå i dokumentarudsendelser og spillefilm 
om virkelige ufohændelser, som først blev præsenteret som mystiske og derefter forklaret. Man 
antog, at tv-stationer, gymnasier, klubber for forretningsfolk m.m. hellere end gerne ville vise disse 
film. 

Robertson-panelet anbefalede, at de „nationale sikkerhedstjenester straks tog skridt til at fjerne den 
specielle status, som de Uidentificerede Flyvende Objekter har opnået", og „den aura af mystik som 
de desværre lægger beslag på". 

Flyhistorikeren Curtis Peebles har i bogen Watch the Skies! (Smithsonian Institution Press 1994) 
peget på, at Robertson-panelets arbejde ikke så meget handlede om ufoer, men nærmere om Pearl 
Harbor-traumet, idet amerikanerne „var plaget af tanken om, hvad der kunne ske under et sovjetisk 
overraskelsesangreb med atomvåben". 



Lige siden Robertson-panelets konklusion og anbefalinger blev kendt i ufokredse, har der været 
spekulationer om, hvorvidt mange film og tv-serier om ufoer, angreb fra rummet, aliens, 
bortførelser, korncirkler og konspirationer osv. i virkeligheden er de konkrete resultater af 
Robertson-panelets anbefalinger - altså at instruktører som Steven Spielberg, Chris Carter (X- 
Files m.m.), Paul Davids (Roswell m.m.) og Bryce Zabel (Dark Skies m.m.) er hyret af CIA eller 
lignende skumle foretagender til at lave film og tv-serier, der forbereder os på „sandheden" om de 
fremmedes tilstedeværelse, eller som skal sprede misinformation om ufomyten og skabe forvirring i 
ufokredse. Det er en denne problemstilling, som Robbie Graham har sat sig for at analysere i Silver 
Screen Saucers. 

Graham er på hjemmebane, når det drejer sig om film- og tv-historie, og han 
har styr på ufomytens historiske udvikling, men han er klart på udebane, når 
han ser nærmere på enkeltsager, som fx Thomas Mantell (1948) og Kelly- 
Hopkinsville (1955) og skriver i disse tilfælde noget vrøvl og fortier 
væsentlige fakta, muligvis for at skabe lidt spænding og dramatik i 
fremstillingen. 

Robbie Graham har interviewet en række „bortførelsesofre", også kaldet 
„experiencers" - et kapitel jeg oplever som ganske overflødigt. Til gengæld 
skal man læse bogen, fordi den giver stor viden om tilblivelsen af de mange 
spillefilm og tv-serier. R° bbie Graham er 

Graham interviewer en række centrale instruktører og producenter for at University 

finde ud af, hvad der har inspireret dem, og om myndigheder eller andre har ^ar en^h a ° 

presset dem til at ændre på handlingsforløb og budskaber. i »Hollywood's 

Konklusionen er, at filmindustrien ikke er i ledtog med skumle kræfter, der vil historical 
skjule „Den store Sandhed". Populærkulturen har indflydelse på ufomytens representations of 
udvikling, ligesom populærkulturen har fundet inspiration i ufomyten og UFOs and potential 
konkrete ufohistorier. Silver Screen Saucerser således helt på linje med extraterrestriai life«. 
Aaron John Gulyas' The Paranormal and the Paranoid - Conspiratorial Science Læs hans blog på: 
Fiction Television og SUFOI's Project Saucer - Da ufomyten blev født. http://silverscreen 

Ufooplevelser har eksisteret, også før Hollywood blev grebet af feberen, saucers.blogspot.dk/ 
Begreber som Mænd-i-sort (MIB), Area 51 og Nærkontakt af Tredje grad er heller ikke opfundet af 
Hollywood, men filmskaberne har fundet inspiration i tidens strømninger og i ufomytologien - de har 
så at sige fundet oplevelsernes dramatiske potentiale og udnyttet det - og skabt fiktive fortællinger, 
der har givet mening - måske mere mening end virkelighedens ufooplevelser - og dermed fået 
indflydelse på ufomyten. Dermed er ufomyten blevet stadig mere kompleks med en uklar grænse 
mellem fantasi og virkelighed. 



Vaccination mod panik og bullshit 


BEUEVING 

BULLSHIT 



Stephen 
Law: »Beiieving 
Bullshit: How Not to 
Sucked in to an 
Intellectual Black 
Hole«, 271 sider, 
Prometheus Books 
2011 . 


Get 


Det amerikanske forlag Prometheus Books har igennem årene 
udgivet mange titler, som ser kritisk på ufomyten og anden 
mystik. Andre titler har som ambition at klæde læserne på, så 
de kan forsvare sig mod pseudovidenskabelige argumenter, 
gennemskue vandrehistorier og ikke så let bliver grebet af 
massehysteri .»Beiieving Bullshit« og »A Colorful History of 
Popular Delusions« er to titler, som bør læses af alle med 
interesse for ufomyten. 

Af Kim Møller Hansen 

Ligesom intet kan undslippe universets sorte huller, er vores kulturelle 
landskab fyldt med intellektuelle sorte huller. 

Stephen Law er filosof og giver i bogen Beiieving Bullshit: How Not to Get 
Sucked into an Intellectual Black Hole en karakteristik af otte centrale 
mekanismer, der kan omdanne et sæt ideer til en psykologisk fælde. 

Bogen er et humoristisk kampskrift for den sunde fornuft og indeholder 
mange illustrative eksempler hentet fra emner som fx homøopati, 
konspirationsteorier, alien-bortførelser, kreationisme og Nostradamus' 
profetier. 

Robert E. Bartholomew er sociolog og har specialiseret sig i menneskers 
ekstreme adfærd, fx når vi som lemminger følger med strømmen i 
paniksituationer, lider af massehysteri, tror på rygter og efterfølgende 
handler irrationelt, dyrker vandrehistorier eller går amok i religiøst vanvid. 









Bogen er som Bartholomews øvrige titler grundig med definitioner af de 
beskrevne fænomener og anvendte begreber efterfulgt af mange velvalgte og 
underholdende eksempler. 

Og man tager fejl, hvis man tror, at det kun var i gamle dage, at 
menneskeheden kunne opføre sig irrationelt. Bogens mange moderne 
eksempler er tankevækkende og skræmmende. 

Andre anbefalelsesværdige titler med Robert E. Bartholomew som forfatter: 

• Robert E. Bartholomew: Little Green Men, Meowing Nuns and Head- 
Hunting Panics. A Study of Mass Psychogenic Illness and Social Delusion, 
293 sider, McFarland & Company, Inc. 2001 

• Robert E. Bartholomew & Hilary Evans: Outbreak! The Encyclopedia of 
Extraordinaryr Social Behavior, 765 sider, Anomalist Books 2009 

• Robert E. Bartholomew & Hilary Evans: Panic Attacks. Media 
Manipulation and Mass Delusion, 222 sider, Sutton Publishing Ltd. 2004 

• Robert E. Bartholomew & George S. Howard: UFOs & Alien Contact. Two 
Centuries of Mystery, 408 sider, Prometheus Books 1998 

• Robert E. Bartholomew & Benjamin Radford: The Martians Have Landed! 
A History of Media-Driven Panics and Hoaxes, 248 sider, McFarland & 
Company, Inc. 2012 


A 

Robert E. 
Bartholomew and 
Peter Hassall: »A 

Colorful History of 
Popular Delusions «, 
363 sider, 
Prometheus Books 


2015 


Læs ufo-beretninger på 
www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 




